महिलाएं बोलीं-वार्ड में शराब दुकान चलने से आए दिन हो रहीं वारदातें
नगर के बीच राय चौराहा के पास संचालित शराब दुकान।
हटा|हाल की में महिला की हत्या करके उसे जलाने वाला आरोपी के संबंध में पुलिस ने प्रेस को बताया कि आरोपी अवैध रूप से शराब का विक्रय करता था, साथ ही शराब के नशे का आदी था, आरोपी के इस कृत्य ने पूरे वार्ड में दहशत फैला दी।
नगर के बीचों बीच राय चौराहा पर चल रही देशी शराब दुकान को लेकर नगर में एसपी के द्वारा आयोजित किए जाने वाले जन संवाद में महिलाओं के द्वारा भी इस शराब दुकान को हटाने के लिए बात की थी, लेकिन महिलाओं की इस आवाज को कानूनी अड़चन का वास्ता देकर कहा गया था कि अागामी वित्तीय वर्ष के पहले इस मांग को पुनः रखना हो सकता है यह दुकान हट जाए। लोगों का कहना है कि एक ओर सरकार द्वारा सड़क किनारे से शराब दुकान हटाने का निर्णय लिया गया, लेकिन नगर के मध्य मुख्य सार्वजनिक स्थल से शराब दुकान को नहीं हटाया जा रहा है। नगर की मीरा तंतुवाय, शकुन, रेवा बाई, साधना ने बताया कि चौराहा पर शराब दुकान होने के कारण पूरे दिन इस शराबियों को तांडव होता रहता है। हमारे बच्चे भी बाहर नहीं निकल पाते हैं। सारे दिन गालियों को आवाज सुनाई देती है। मानशी, पूजा, रमादेवी, धरमी बाई ने शराब दुकान हटाने की मांग की है।
सारे नियम कायदे को देखकर ही दुकान खोलने की अनुमति दी जाती है। यदि किसी नियम का उलंघन होता है या लोगों को अापत्ति है तो समिति के द्वारा प्रस्ताव लाया जाता है जिस पर कलेक्टर के द्वारा अनुमति मिलने पर शराब दुकान को हटाया जा सकता है। अंकित चौबे, जिला आबकारी अधिकारी
hin_Deva bho_Deva hin_Deva hin_Deva hin_Deva